Daar is tans geen effektiewe behandeling vir gloukoom nie, die tweede grootste oorsaak van blindheid by die mens. Daar word gereken dat 80 miljoen mense wêreldwyd hieraan ly. Wetenskaplikes aan die University of California, Berkeley en die University of Toronto het egter onlangs ’n molekule ontdek met die potensiaal om die progressie van gloukoom te stop. Die uiteindelike doel is om die inligting te gebruik om nuwe geneesmiddels vir die mens te ontwikkel. Die navorsing is gepubliseer in die Journal of Clinical Investigation. (foto: Jeremy Sivak / University of Toronto)